Document ID: /roh_data/filtered/fineweb-2-filterrobots_roh.jsonl.gz/30524

Tgi che va tras Vuorz ch'ils Rumantschs numnan Uors e quels da lingua tudestga Waltensburg è adina puspè surprais quant lung che quel vitg lung la via è. Per ir sin il chastè Munt Sogn Gieri ston ins ir anc in toc, ma per scursanir pudain nus passar in clavà ch'è situà a Tavellas, en la pronunzia dals abitants Tavialas. Quest toponim è derasà er en autras vals e deriva dal latin «tabella». Ma tgi sa ch'il vegl num rumantsch dal Glaspass che colliescha la Val Stussavgia cun la Mantogna sa numnava pli baud era «Tavealas»?